आईसीसीको नियमानुसार 10 वटा पूर्ण आइसिसी सदस्यता प्राप्त राष्ट्र अर्को विश्वकप खेल्नको लागि स्वत: छनौट हुने व्यवस्था रहेको छ । सन् 2011 क्रिकेट विश्वकप लगतै आइसिसीले अर्को विश्वकप टुर्नामेन्टको लागि 10 वटा पूर्ण आइसिसी सदस्यता प्राप्त राष्ट्रले मात्र भाग लिन पाउने निर्णय गर्यो । यस निर्णयलाई अन्य आइसिसी सदस्य राष्ट्रले घोर बिरोध गरे जसमा मुख्यत: आयरल्याण्ड क्रिकेट टिमले बढी जोड दिएको थियो किनकी उसले सन् 2007 तथा 2011 को विश्वकपमा राम्रो प्रदर्शन गरेको थियो । त्यसको आधारमा आईसीसीले सन् 2011 जुन मा 14 टिमलाई खल्ने अनुमति दिने कुरा निर्णय गर्यो । खेल्ने राष्ट्रहरुमा 10 वटा पूर्ण आइसिसी सदस्यता प्राप्त राष्ट्र र बाँकी 4 वटा सदस्य राष्ट्रहरु रहेका छन् ।